
PANEVĖŽIO FILIALO VALDYBOS NARIŲ IŠPLĖSTINIO 
SUSIRINKIMO  PROTOKOLAS
2020-03-13 Nr.3-2020 
Panevėžys
Susirinkimas įvyksta 2020m. kovo 13 d., 13 val., Panevėžio apskrities vyriausiojo policijos komisariato (Tulpių g. 60, Panevėžys) patalpose.
Susirinkimo pirmininkas – Ignas Raila
Susirinkimo sekretorius – Normantas Ališauskas
Susirinkime dalyvavo: Lietuvos policijos veteranų asociacijos Panevėžio filialo valdybos nariai Ignas Raila, Vidmantas Norkevičius, Eugenijus Venskevičius, Virginijus Klanauskas, Eugenijus Ušinskas,  Normantas Ališauskas, nariai: Julius Vogulis, Juozas Bubinas, Vidas Čemolonskis ir Panevėžio apskrities vyriausiojo policijos komisariato viršininkas Rimantas Bobinas.

DARBOTVARKĖ: 


I.Dėl LPVA Panevėžio filialo veiklos krypčių pristatymo ir bendradarbiavimo su vyriausiuoju policijos komisariatu aptarimo. 


II.Einamieji klausimai

SVARSTYTA:


Filialo pirmininkas I. Raila pristato dalyvaujančius asociacijos narius.


AVPK viršininkas R. Bobinas supažindina su policijos darbo aktualijomis, paminėdamas, kad labai  darbo sąlygas komplikuoja susidariusi padėtis visoje respublikoje dėl koronaviruso paplitimo.


AVPK viršininko vizijoje- policijos veteranai- turi būti greta komisariato darbuotojų. Turi būti plėtojamas tiek teisinis tiek ir dalykinis bendradarbiavimas. Kiekvienu konkrečiu klausimu turi vykti diskusijos, kurių metu dažniausia ir gimsta teisingi sprendimai. 




Filialo vadovas I. Raila pristatė filialo veiklos kryptis, supažindino su sudarytomis grupėmis ir jų uždaviniais, trumpai apibūdino jų darbą ir siekius. Pareiškė norą labiau bendradarbiauti su policijos komisariatu, gaunant informaciją apie išeinančius iš darbo į pensiją pareigūnus, organizuojamus renginius ir kitais klausimais. Išreiškė pageidavimą turėti kontaktinį asmenį komisariate, su kuriuo būtų galima palaikyti kontaktą, netrukdant tiesioginių aukštesnio lygio vadovų. Paminėjo, kad būtų teigiama, jog ši veikla būtų įtraukta į jo pareigybines funkcijas. Išreiškė nuomonę, kad vykdant policijos reformą,  teritoriniu mastu struktūrą išplečiant  į apskritis, analogiška struktūra būtų formuojama ir LPVA. Tokia sandara būtų patogesnė ir komunikacijos požiūriu apygardų policijos vadovams, lengvesnė  bendradarbiaujant su LPVA.


Pažymėjo, kad laukia didelis darbas siekiant surinkti iškomplektuotą turėtą surinktą istorinę atminimo medžiagą. Būtina surinkti ir susisteminti esančią padriką, nežinia dabar kur esančią medžiagą  ir ją kokiu nors būdu padaryti prieinamą. Šiuo metu TPA Panevėžio poskyrio įkūrėjo V. Vyšniausko palikimas dalimis išbarstytas. Dalis yra TPA Panevėžio skyriaus žinioje. Sutvarkius būtų galima galvoti apie muziejaus įkūrimą. 
Akcentavo jau tris metus tęstinius Panevėžio miesto savivaldybės finansuojamus projektus, kurių svarbiausias idėja buvo  pasodinti miestui ąžuolų giraitę. Šiais metais iššūkis: Lietuvos Nepriklausomybės atkūrimo 30 –mečiui ir Lietuvos policijos įstatymo 30 – mečiui – užbaigti šio parko sodinimą. Kartu su komisariato vadovybe savivaldybėje būtų lengviau inicijuoti giraitės „įteisinimą“, gal būt vardo suteikimą, gauti leidimą atminimo lentai pastatyti ir kt.. 
Praeitame valdybos posėdyje buvo planuojamas šachmatų turnyras Kovo 11-osios paminėjimui, tačiau įvertinus dabartinio laikmečio situaciją, reikia jį nukelti ateičiai. Geriausia būtų jį organizuoti prieš Lietuvos policijos įstatymo priėmimo paminėjimą.


Filialo darbo pasidalijimas kryptimis ir grupėmis- perspektyvus sprendimas. Tai turėtų padėti lanksčiau spręsti komunikacijos klausimus. 


R. Bobinas - dėl klausimų susijusių su komunikacija - kadangi struktūrizuojasi policijos padaliniai, mano, kad vertėtų panagrinėti ir veteranų filialų susijungimą, kad jie atitiktų policijos struktūrai. Policija ateityje organizuos darbą apygardų principu. Būtų  lengvesnė ir paprastesnė komunikacija su vienu dariniu, o ne keletu smulkių.


Pasisakė už istorinę atmintį ir jos išsaugojimą. Statomame naujame policijos komisariato pastate bus numatyta patalpa istorijos muziejui. Tam pasiruošiant, reikia daug ką numatyti. Geriausias būdas pateikti informaciją - ją suskaitmeninti. Vizuali ir interaktyvi informacija - labiausia prieinamas būdas supažindinti šiuolaikinį jaunimą su bet kokia informacija. Šiose patalpose galėtų dirbti ir veteranai, gal būtų įsteigtas ir muziejininko etatas. Kad įgyvendinti šią idėją iki pastato eksploatacijos pradžios būtina surinkti, susisteminti ir skaitmenizuoti reikšmingą, turinčią istorinę reikmę medžiagą. Galimas istorijos pateikimas - atsiminimų video knyga. Kol dar yra prisimenančių paskutinių 30-ties metų įvykius, pats laikas tai pabandyti padaryti. Vizuali medžiaga išlieka geriausiai. Šios problemos sprendimą mano išspręsti įsakymu sudarius iš policijos veteranų ir dirbančių pareigūnų veikiančią grupę, numatant jos veiklos terminus ir kryptis.
Pažadėjo, kad bus teikiama informacija apie išeinančius iš darbo į pensiją pareigūnus. Tačiau paminėjo, kad įstatymas apie asmens duomenis riboja tokios informacijos skleidimą, tačiau mano, kad rengiant atsisveikinimo  su darbuotojais paminėjimą, tokia informacija gali būti perduodama per komunikacijos grupę.


Dėl asmens, galinčio komunikuoti su veteranų filialu jokių problemų nebus. Tą funkciją atliks Komunikacijos skyriaus specialistai.


NUTARTA:


1.Lietuvos Nepriklausomybės atkūrimo ir Policijos įstatymo priėmimo trisdešimtmečiui paminėti numatytą organizuoti teisėsaugos pareigūnų tarpe šachmatų turnyrą „LPVA Panevėžio filialo taurė – 2020“ nukelti į gruodžio mėn. 



2.Pritarti R. Bobino nuomonei dėl darbo grupės sudarymo turinčios istorinės reikmės medžiagos surinkimui, susisteminimui ir jos skaitmenizavimui. 


3.Numatyti, kad Istorinės atminties ir jos įamžinimo, tradicijų grupės vadovas Eugenijus Ušinskas, jos nariai ir kiti atsargos pareigūnai, gerai prisimenantys ir dalyvavę tuose, jau dabar minimuose kaip istoriniuose įvykiuose, susirinks  į būstinę ir atrinks ten esančią medžiagą, kurią vėliau dar kartą peržiūrėjus ir įvertinus, bus galima įforminti kaip eksponatus. 


4.Dėl LPVA struktūros pakeitimo išsakyti nuomonę LPVA Valdybai  arba kreiptis į Valdybą su rašytiniu pasiūlymu.


5.Per AVPK Komunikacijos grupę numatyti pastovios informacijos pasikeitimo būdus ir metodus apie organizuojamus renginius  tiek  iš LPVA Panevėžio filialo pusės, tiek ir AVPK.
Susirinkimo pirmininkas



        

       (parašas)                    Ignas Raila  
Susirinkimo sekretorius






              Normantas Ališauskas
